**บริษัท สเปเชี่ยลตี้ เนเชอรัล โปรดักส์ จำกัด (มหาชน)  
Specialty Natural Products Public Company Limited**

**ส่วนที่ 2**

**บริษัทที่ออกหลักทรัพย์**

**ส่วนที่ 2 บริษัทที่ออกหลักทรัพย์**

**ส่วนที่ 2.1**

**วัตถุประสงค์การใช้เงิน**

ชื่อบริษัทภาษาไทย บริษัท สเปเชี่ยลตี้ เนเชอรัล โปรดักส์ จำกัด (มหาชน)

ชื่อบริษัทภาษาอังกฤษ Specialty Natural Products Public Company Limited

ชื่อย่อหลักทรัพย์ SNPS

ลักษณะการประกอบธุรกิจ ผลิตและจำหน่ายสารสกัดสมุนไพรมาตรฐาน และการรับจ้างพัฒนาและผลิตผลิตภัณฑ์เพื่อสุขภาพ ความงาม และสุขอนามัยภายใต้ตราสินค้าของลูกค้า (Original Design Manufacturer) รวมถึงการผลิตและจำหน่ายผลิตภัณฑ์ภายใต้ตราสินค้าของกลุ่มบริษัทฯ (Original Brand Manufacturer)

เลขทะเบียนบริษัท 0107566000445

ที่ตั้งสำนักงานใหญ่ 700/364 หมู่ที่ 6 ตำบลหนองไม้แดง อำเภอเมือง จังหวัดชลบุรี 20000

โทรศัพท์ 038-458-698

โทรสาร 038-458-697

เว็บไซต์ www.snpthai.com

วัตถุประสงค์การใช้เงิน บริษัทฯ มีวัตถุประสงค์ในการนำเงินที่ได้จากการเสนอขายหลักทรัพย์ครั้งนี้หลังหักค่าใช้จ่ายเกี่ยวกับการเสนอขายประมาณ [∙] ล้านบาท ไปใช้ดังต่อไปนี้

| **วัตถุประสงค์การใช้เงิน** | **จํานวนเงินโดยประมาณ(ล้านบาท)** | **ระยะเวลาการใช้เงินโดยประมาณ** | **รายละเอียด** |
| --- | --- | --- | --- |
| 1. เพิ่มเทคโนโลยีในการสกัดให้ได้สารสกัดสมุนไพรที่มีความบริสุทธิ์มากขึ้น | [∙] | [∙] | พิจารณาข้อมูลเพิ่มเติมจากโครงการในอนาคต |
| 2. วิจัย พัฒนา และผลิตวัตถุดิบสมุนไพรสำหรับ ยาพัฒนาจากสมุนไพร ผลิตภัณฑ์ยาพัฒนาจากสมุนไพร และอาหารทางการแพทย์ 6 รายการ | [∙] | [∙] | พิจารณาข้อมูลเพิ่มเติมจากโครงการในอนาคต |
| 3. ชำระคืนเงินกู้ยืมกับสถาบันการเงินของกลุ่มบริษัทฯ | [∙] | [∙] |  |
| 4. ใช้เป็นเงินทุนหมุนเวียนในการดำเนินธุรกิจของกลุ่มบริษัทฯ | [∙] | [∙] |  |
| **รวม** | [∙] |  |  |

สำหรับจำนวนเงินลงทุนในการวิจัย พัฒนา และผลิตวัตถุดิบสมุนไพรสำหรับยาพัฒนาจากสมุนไพร ผลิตภัณฑ์ยาพัฒนาจากสมุนไพร และอาหารทางการแพทย์ 6 รายการ ยังมีความไม่แน่นอน เนื่องจากโดยปกติกลุ่มบริษัทฯ จะจัดหาทุนสนับสนุนจากหน่วยงานต่างๆ เช่น หน่วยบริหารและจัดการทุนการเพิ่มความสามารถในการแข่งขันของประเทศ (บพข.), ศูนย์ความเป็นเลิศด้านชีววิทยาศาสตร์ (องค์การมหาชน) เป็นต้น ซึ่งบางโครงการยังอยู่ระหว่างดำเนินการยังไม่ได้ข้อสรุป ดังนั้น หากกลุ่มบริษัทฯ สามารถจัดหาทุนสนับสนุนโครงการวิจัยและพัฒนา อาจทำให้เงินลงทุนที่ต้องใช้น้อยกว่าประมาณการ กลุ่มบริษัทฯ จะนำเงินที่เหลือไปใช้เป็นเงินทุนหมุนเวียนในการประกอบธุรกิจของกลุ่มบริษัทฯ

การประมาณการจำนวนเงินข้างต้นของบริษัทฯ เป็นประมาณการที่ดีที่สุดในการจัดสรรเงินสุทธิที่จะได้จากการเสนอขายหุ้นสามัญเพิ่มทุนในครั้งนี้ และเป็นไปตามแผนธุรกิจและประมาณการเกี่ยวกับค่าใช้จ่ายของบริษัทฯ ในปัจจุบัน ทั้งนี้ แผนธุรกิจของบริษัทฯ ในอนาคตและค่าใช้จ่ายที่เกิดขึ้นจริงอาจแตกต่างไปจากประมาณการข้างต้น และทำให้บริษัทฯ อาจมีความจำเป็นต้องจัดสรรเงินสุทธิที่จะได้รับจากการเสนอขายหุ้นสามัญเพิ่มทุนในครั้งนี้ แตกต่างไปจากประมาณการข้างต้น นอกจากนี้ จำนวนหุ้นที่เสนอขายสุดท้ายในการเสนอขายหุ้นสามัญเพิ่มทุนในครั้งนี้อาจน้อยกว่าจำนวนหุ้นที่เสนอขายสูงสุดตามที่ได้เปิดเผยในเอกสารฉบับนี้ ซึ่งอาจทำให้บริษัทฯ ได้รับเงินสุทธิจากการเสนอขายหุ้นสามัญในครั้งนี้น้อยกว่าที่ประมาณการไว้ข้างต้น ดังนั้น บริษัทฯ อาจมีความจำเป็นต้องจัดสรรเงินสุทธิที่จะได้รับแตกต่างไปจากประมาณการที่ระบุไว้ข้างต้น อย่างไรก็ดี บริษัทฯ เชื่อว่ากรณีดังกล่าวจะไม่ส่งผลกระทบต่อแผนการลงทุนของบริษัทฯ อย่างมีนัยสำคัญ และบริษัทฯ จะปฏิบัติให้เป็นไปตามหลักเกณฑ์ที่เกี่ยวข้องของสำนักงาน ก.ล.ต. และตลาดหลักทรัพย์ฯ

**โครงการในอนาคต**

1. โครงการลงทุนเพิ่มเทคโนโลยีในการสกัดให้ได้สารสกัดสมุนไพรที่มีความบริสุทธิ์มากขึ้น

|  |  |
| --- | --- |
| วัตถุประสงค์ | จากการที่บริษัทฯ มีจุดมุ่งหมายในการยกระดับคุณภาพสารสกัดสมุนไพรไทยให้สามารถแข่งขันในตลาดโลก จึงต้องการลงทุนเพิ่มเติมในเทคโนโลยีการสกัดขั้นสูง Phytoextraction Technology ที่สามารถดึงสารสำคัญจากวัตถุดิบธรรมชาติอย่างมีประสิทธิภาพมากขึ้นส่งผลให้สารสกัดที่ได้มีความบริสุทธิ์ ซึ่งเป็นสารสกัดระดับพรีเมี่ยมเพื่อตอบโจทย์ความต้องการของลูกค้าต่างประเทศ เพื่อใช้ในอุตสาหกรรมยาและอาหาร |
| พื้นที่ดำเนินการ | โรงงานผลิตสารสกัดสมุนไพรปัจจุบัน |
| กำลังการผลิต | 28,000 กิโลกรัมต่อปี |
| เงินลงทุนโดยประมาณ | ไม่เกิน 125 ล้านบาท ประกอบด้วย  • ค่าเครื่องจักร 70 ล้านบาท  • ค่าต่อเติมและปรับปรุงอาคาร 35 ล้านบาท  • ค่าเครื่องตรวจวิเคราะห์ที่เกี่ยวข้อง 20 ล้านบาท |
| แหล่งที่มาของเงินทุน | เงินจาก IPO |
| ระยะเวลาดำเนินการ | • ปรับปรุงอาคารและระบบสาธารณูปโภค : ไตรมาส 1-4 ปี 2568  • ติดตั้งและทดสอบเครื่องจักร : ไตรมาส 3 ปี 2568 ถึงไตรมาส 1 ปี 2569 |
| ความเสี่ยงที่อาจไม่เป็นไป  ตามแผน | • ภาวะเศรษฐกิจไม่เอื้ออำนวย  • ต้นทุนการลงทุนสูงขึ้นเนื่องจากความผันผวนของอัตราแลกเปลี่ยนในการนำเข้าเครื่องจักร |

2. โครงการวิจัย พัฒนา และผลิตวัตถุดิบสมุนไพรสำหรับยาพัฒนาจากสมุนไพร ผลิตภัณฑ์ยาพัฒนาจากสมุนไพร ผลิตภัณฑ์ทางการแพทย์ และอาหารทางการแพทย์ 6 รายการ

|  |  |
| --- | --- |
| วัตถุประสงค์ของโครงการ | ประชาชนหันมาใส่ใจดูแลสุขภาพให้ห่างไกลจากโรคภัยต่างๆ นอกจากนี้ ทิศทางของผู้บริโภคในปัจจุบันที่มีความต้องการผลิตภัณฑ์จากธรรมชาติและสมุนไพรเพิ่มมากขึ้น กลุ่มบริษัทฯ จึงเล็งเห็นโอกาสและนำเอาองค์ความรู้ด้านสมุนไพรมาต่อยอดพัฒนาวัตถุดิบสมุนไพรสำหรับยาพัฒนาจากสมุนไพรเพื่อจำหน่ายให้แก่ผู้ผลิตยาต่างๆ รวมถึงพัฒนายาพัฒนาจากสมุนไพรเพื่อเป็นอีกทางเลือกหนึ่งให้แก่ผู้บริโภคที่ต้องการผลิตภัณฑ์จากธรรมชาติ เพื่อบรรเทาอาการต่างๆ เช่น ลดน้ำตาลในเลือด ปรับสมดุลเกี่ยวกับการย่อยอาหาร สร้างภูมิคุ้มกัน บรรเทาอาการคลื่นไส้วิงเวียน เป็นต้น |
| พื้นที่ดำเนินการ | • วัตถุดิบสมุนไพรสำหรับยาพัฒนาจากสมุนไพรจะดำเนินการผลิตที่โรงงานของบริษัทฯ  • ยาพัฒนาจากสมุนไพรและอาหารทางการแพทย์จะดำเนินการผลิตที่โรงงานของ SI |
| เงินลงทุนโดยประมาณ | ไม่เกิน 150 ล้านบาท |
| แหล่งที่มาของเงินทุน | เงินจาก IPO |
| ระยะเวลาดำเนินการโดยประมาณ | • เริ่มทยอยดำเนินการวิจัยและพัฒนาในปี 2566  • ใช้เวลาในการวิจัยและพัฒนาประมาณ 3 ปี จึงจะสามารถเริ่มผลิตเชิงพาณิชย์ได้  • คาดว่าจะสามารถเริ่มทยอยจำหน่ายได้ในช่วงไตรมาส 1 ปี 2569 |
| ความเสี่ยงที่อาจไม่เป็นไป ตามแผน | • ต้องใช้ระยะเวลาในการวิจัยพัฒนามากกว่าที่คาดการณ์  • การพัฒนายาใหม่ไม่ได้ผลลัพธ์ตามที่คาดหวัง  • ระยะเวลาการขึ้นทะเบียนยาใช้เวลานานกว่าที่คาดการณ์ |